ΑΠΟΦΑΣΕΙΣ
Αριθμ. 82729
Τροποποίηση της υπ’ αρ. 2244/333595/27.11.2020
απόφασης του Υπουργού και του Υφυπουργού
Αγροτικής Ανάπτυξης και Τροφίμων «Καθορισμός
τεχνικών προδιαγραφών κατασκευής διχτυοκηπίων και διαδικασία έγκρισης μελέτης, κατασκευ-
ής, εγκατάστασης και ελέγχου αυτών» (Β΄ 5430).
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη:
1. Τις διατάξεις:
α) Της παρ. 1 του άρθρου 62 του ν. 4235/2014 «Διοικητικά μέτρα, διαδικασίες και κυρώσεις στην εφαρμο-
γή της ενωσιακής και εθνικής νομοθεσίας στους τομείς
των τροφίμων, των ζωοτροφών και της υγείας και προστασίας των ζώων και άλλες διατάξεις αρμοδιότητας
του Υπουργείου Αγροτικής Ανάπτυξης και Τροφίμων»
(Α’ 32), όπως αυτή αντικαταστάθηκε με την παρ. 1 του
άρθρου 33 του ν. 4599/2019 (Α’ 40), καθώς και την παρ. 7
του άρθρου 24 του ν. 5035/2023 (Α΄76),
β) του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
όπως διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
2. Tον ν. 4258/2014 «Διαδικασία οριοθέτησης και ρυθμίσεις θεμάτων για τα υδατορέματα - ρυθμίσεις Πολεο-
δομικής νομοθεσίας και άλλες διατάξεις» (Α’ 94).
3. Τον ν. 4495/2017 «Έλεγχος του Περιβάλλοντος και
άλλες διατάξεις» (Α’ 167).
4. Τον ν. 3882/2010 «Εθνική Υποδομή Γεωχωρικών
Πληροφοριών - Εναρμόνιση με την Οδηγία 2007/2/ΕΚ
του Ευρωπαϊκού Κοινοβουλίου και του Συμβουλίου της
14ης Μαρτίου 2007 και άλλες διατάξεις. Τροποποίηση
του ν. 1647/1986 «Οργανισμός Κτηματολογίου και Χαρτογραφήσεων Ελλάδος (ΟΚΧΕ) και άλλες σχετικές διατά-
ξεις» (Α΄ 141)» (Α’ 166).
5. Τον ν. 4014/2011 «Περιβαλλοντική αδειοδότηση
έργων και δραστηριοτήτων, ρύθμιση αυθαιρέτων σε
συνάρτηση με δημιουργία περιβαλλοντικού ισοζυγίου
και άλλες διατάξεις αρμοδιότητας Υπουργείου Περιβάλλοντος» (Α’ 209).
6. Τις παρ. 2α και 2β του άρθρου 2 του π.δ. της 24/
31.5.1985 «Τροποποίηση των όρων και περιορισμών
δόμησης των γηπέδων των κειμένων εκτός των ρυμοτομικών σχεδίων των πόλεων και εκτός των ορίων των
νομίμως υφισταμένων προ του έτους 1923 οικισμών»
(Δ’ 270).
7. Το π.δ. 32/2024 «Διορισμός Υπουργών και Υφυπουργών» (Α’ 91).
8. Τον ν. 4042/2012 «Ποινική προστασία του περιβάλλοντος - Εναρμόνιση με την οδηγία 2008/99/ΕΚ - πλαίσιο
παραγωγής και διαχείρισης αποβλήτων - Εναρμόνιση με
την οδηγία 2008/98/ΕΚ - Ρύθμιση θεμάτων Υπουργείου Περιβάλλοντος, Ενέργειας και Κλιματικής Αλλαγής»
(Α’ 24).
9α. Την υπό στοιχεία 102928 ΕΞ 2023/10-7-2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οι-
κονομικών, Αθανάσιο Πετραλιά» (Β΄4441).
9β. Την υπ’ αρ. 2749/1.11.2024 κοινή απόφαση του
Πρωθυπουργού και του Υπουργού Αγροτικής Ανάπτυξης
και Τροφίμων «Ανάθεση αρμοδιοτήτων στον Υφυπουργό
Αγροτικής Ανάπτυξης και Τροφίμων, Διονύσιο Σταμενίτη» (Β’ 6049).
10. Την υπό στοιχεία 36259/1757/Ε103/2010 κοινή
υπουργική απόφαση των Υπουργών Οικονομίας, Ανταγωνιστικότητας και Ναυτιλίας-Περιβάλλοντος, Ενέργειας
και Κλιματικής Αλλαγής «Μέτρα, όροι και πρόγραμμα
για την εναλλακτική διαχείριση των αποβλήτων από εκσκαφές, κατασκευές και κατεδαφίσεις (ΑΕΚΚ)» (Β’ 1312).
11. Τo γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
12. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Άρθρο 1
Τροποποίηση της υπ’ αρ. 2244/333595/
27.11.2020 (Β΄ 5430) υπουργικής απόφασης
Η υπ’  αρ. 2244/333595/27.11.2020 απόφαση του
Υπουργού και του Υφυπουργού Αγροτικής Ανάπτυξης
και Τροφίμων, τροποποιείται ως ακολούθως:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1843
16.04.2025 14:07:26
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1843/15.04.2025
1. Στο άρθρο 1, προστίθεται παρ. 3 ως εξής:
3. Τα είδη των καλλιεργειών που μπορεί να εγκατασταθούν στο διχτυοκήπιο είναι:
α) άνθη,
β) καλλωπιστικά και κηπευτικά προϊόντα,
γ) αρωματικά και φαρμακευτικά φυτά (εκτός της καλλιέργειας φαρμακευτικής κάνναβης),
δ) τροπικά φυτά,
ε) σπορόφυτα,
στ) δενδρώδη και άλλες καλλιέργειες»
2. Οι περ. β και γ της παρ. 2 του άρθρου 2 αντικαθίστανται ως εξής: «β) πλάτος 2 μέτρα. γ) μήκος 2 μέτρα.»
3. Το πρώτο εδάφιο της παρ. 3 του άρθρου 2 αντικαθίσταται ως εξής:
«Για την κατασκευή του σκελετού του διχτυοκηπίου, μπορεί να χρησιμοποιηθούν τα παρακάτω υλικά
ή οποιαδήποτε άλλο υλικό το οποίο μπορεί να φέρει
φορτίο ήτοι:»
4. Η περ. β της παρ. 4 του άρθρου 2 αντικαθίσταται
ως εξής:
«Με δίχτυ σκίασης
Στην κατηγορία αυτή ανήκουν ειδικά φωτορυθμιστικά δίχτυα, τα οποία διατίθενται σε διάφορους χρωματι-
σμούς, όπως κόκκινο, κίτρινο, περλέ, γκρι, ασημί, μπλε,
μαύρο και σε ποσοστά σκίασης από 8% έως και 90%.
Η επιλογή διχτυού εξαρτάται από την καλλιέργεια το
επιδιωκόμενο/επιθυμητό αποτέλεσμα και την εποχή
χρήσης του».
5. Στο άρθρο 2 προστίθεται παράγραφος 6 ως εξής:
«6 α) Για τις ανάγκες κάλυψης των ενεργειακών αναγκών
των διχτυοκηπίων επιτρέπεται η εγκατάσταση συστημάτων αξιοποίησης ανανεώσιμων πηγών ενέργειας ΑΠΕ
(συστήματα αξιοποίησης γεωθερμίας, βιοαερίου, φωτοβολταϊκών, ΣΗΘ κ.α.) β) Για τις ανάγκες των διχτυοκηπίων
μπορεί να τοποθετηθούν ανεμοθραύστες ή συστήματα
αποστράγγισης.».
6. Στο τέλος της παραγράφου 1 του άρθρου 5 προστίθεται εδάφιο ως εξής: «Οι δαπάνες ελέγχου του Φ.Μ.
ορίζονται σε 1000 ευρώ πλέον ΦΠΑ. Μαζί με την αίτηση
κατατίθεται και αποδεικτικό πληρωμής τής εν λόγω δαπάνης στον ΕΛΓΟ-ΔΗΜΗΤΡΑ.».
7. Η παρ. 3 του άρθρου 5 αντικαθίσταται ως εξής «3.
Όλα τα έγγραφα που υποβάλλονται για την χορήγηση
έγκρισης μελέτης πρέπει να έχουν συνταχθεί ή να έχουν
επίσημα μεταφραστεί στην ελληνική γλώσσα».
8. Στην παρ. 5 του άρθρου 5, προστίθεται τελευταίο
εδάφιο ως εξής: «Με την ολοκλήρωση της δημιουργίας
του Μητρώου διχτυοκηπίων, στο οποίο καταχωρίζονται
όλες οι εγκεκριμένες μελέτες διχτυοκηπίων, η υποβολή
ΦΜ θα πραγματοποιείται ηλεκτρονικά.»
9. Το άρθρο 6, αντικαθίσταται ως εξής:
«Άρθρο 6
Διαδικασία εγκατάστασης διχτυοκηπίου
1. Πριν την έναρξη των εργασιών κατασκευής διχτυοκηπίου γίνεται ενημέρωση του ΕΛΓΟ-ΔΗΜΗΤΡΑ από τον
υπεύθυνο εγκατάστασης για το είδος και τον τύπο της
κατασκευής, τη συγκεκριμένη θέση του διχτυοκηπίου
και την υπό χρήση έγκριση μελέτης.
2. Κατά την διάρκεια της κατασκευής του διχτυοκηπίου
πρέπει να υπάρχει υπεύθυνος εγκατάστασης ο οποίος
μπορεί να είναι α) είτε το φυσικό πρόσωπο που θα αναλάβει την εγκατάσταση β) είτε σε περίπτωση εταιρείας
ο υπεύθυνος της εταιρείας έναντι οποιασδήποτε αρχής.
Με την ολοκλήρωση της κατασκευής συμπληρώνεται το
έντυπο Υπεύθυνης Δήλωσης Κατασκευής του διχτυοκηπίου (Υπόδειγμα 8) από τον υπεύθυνο εγκατάστασης και
υποβάλλεται στον ΕΛΓΟ-ΔΗΜΗΤΡΑ».
3. Μετά την ολοκλήρωση της κατασκευής του διχτυοκηπίου, ο ιδιοκτήτης του διχτυοκηπίου αιτείται
στον ΕΛΓΟ-ΔΗΜΗΤΡΑ επιτόπιο έλεγχο σύμφωνα με τα
υποβαλλόμενα στην παράγραφο 1 αρχεία. Οι δαπάνες
επιτόπιου ελέγχου ορίζονται στο 1% της καθαρής αξίας
του προϋπολογισμού του έργου ανά στρέμμα, πλέον
ΦΠΑ με ανώτερο ποσό τα 2.000 ευρώ πλέον ΦΠΑ. Μαζί
με την υπεύθυνη δήλωση κατατίθεται και το αποδεικτικό
πληρωμής της εν λόγω δαπάνης στον ΕΛΓΟ-ΔΗΜΗΤΡΑ.
Επιπλέον, καταθέτει:
α) Την βεβαίωση του οικείου Δήμου/ή Πολεοδομίας
ότι το διχτυοκήπιο βρίσκεται εκτός σχεδίου πόλεως ή
εκτός ορίων οικισμού.
β) Το τοπογραφικό διάγραμμα της έκτασης τόσο του
αγροτεμαχίου όπου έχει εγκατασταθεί η μονάδα του
διχτυοκηπίου με γεωγραφικές συντεταγμένες μέσω
ΕΓΣΑ 87 όσο και της ιδίας κατασκευής, καθώς και αρχείο
μορφότυπου shapefile (shp) (υπόδειγμα 9).
γ) Την άδεια από την αρχαιολογική ή δασική υπηρεσία,
όπου απαιτείται.».
10. Το άρθρο 7, αντικαθίσταται ως εξής:
«Άρθρο 7
Έλεγχος κατασκευής διχτυοκηπίου
1. Κλιμάκια ελέγχων που συγκροτούνται με απόφαση
του Προέδρου του ΕΛΓΟ-ΔΗΜΗΤΡΑ και αποτελούνται
από ένα (1) Γεωπόνο και ένα (1) Μηχανικό πραγματοποιούν ελέγχους στο σύνολο των διχτυοκηπίων με βάση
την έγκριση μελέτης.
2. Κατά τον επιτόπιο έλεγχο το κλιμάκιο ελέγχου ελέγχει και συντάσσει έκθεση/πρακτικό επιτόπιου ελέγχου
(υπόδειγμα 5) το οποίο καθορίζει τη νόμιμη λειτουργία
της κατασκευής που περιλαμβάνει τα παρακάτω στοιχεία:
α) Tην έγκριση μελέτης του διχτυοκηπίου και
β) τα εξής στοιχεία που αναφέρονται σε αυτή:
αα) το είδος της καλλιέργειας που αφορά,
ββ) τον τύπο του διχτυοκηπίου,
γγ) τις διαστάσεις της ΒΚΜ του διχτυοκηπίου και τις
διαστάσεις του συνολικού μήκους και πλάτους της μονάδας,
δδ) τα υλικά κατασκευής του σκελετού και τα υλικά
κάλυψης,
εε) το πάχος των στύλων της ΒΚΜ που μετριέται με
παχύμετρο.
Κατά τον έλεγχο του θερμοκηπίου ή θαλάμου λαμβάνονται υπόψη τα διαλαμβανόμενα στην παρ. 2 του
άρθρου 81 του ν. 4495/2017 όπως ισχύει, περί ανοχών
στην κατασκευή.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1843/15.04.2025
3. Σε περίπτωση που τα αποτελέσματα του επιτόπιου ελέγχου δεν συμφωνούν με τα στοιχεία της έγκρι-
σης μελέτης διχτυοκηπίου το κλιμάκιο ελέγχου του
ΕΛΓΟ-ΔΗΜΗΤΡΑ ενημερώνει τον αιτούντα της έγκρισης μελέτης διχτυοκηπίου ή τον υπεύθυνο της κατα-
σκευής του για την ασυμφωνία και δίνεται προθεσμία
εξήντα (60) ημερών ώστε να προβεί στις απαραίτητες
ενέργειες για την διόρθωση τους. Στην περίπτωση
αυτή πραγματοποιείται επανέλεγχος εντός τριάντα
(30) ημερών από τη λήξη της παραπάνω προθεσμίας,
προκειμένου να διαπιστωθεί η συμμόρφωση με τα
προβλεπόμενα. Σε περίπτωση μη συμμόρφωσης δεν
εκδίδεται έκθεση/πρακτικό επιτόπιου ελέγχου (υπόδειγμα 5) από τον ΕΛΓΟ-ΔΗΜΗΤΡΑ και γνωστοποιείται
στην Υπηρεσία Δόμησης για τις δικές της περαιτέρω
ενέργειες.
11. Το άρθρο 8 αντικαθίσταται ως εξής:
«Τα διχτυοκήπια τα οποία έχουν κατασκευαστεί πριν
την έναρξη της παρούσας απόφασης υποχρεούνται μέχρι 31.12.2026 να συμμορφωθούν με αυτή.».
12. Στο τέλος του παραρτήματος προστίθεται υπόδειγμα 8 ως εξής:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1843/15.04.2025
ΠΡΟΣ(1):
ΕΛΓΟ-ΔΗΜΗΤΡΑ
Ο – Η Όνομα:
Επώνυμο
Όνομα και Επώνυμο
Πατέρα:
Όνομα και Επώνυμο
Μητέρας:
Ημερομηνία γέννησης(2):
Τόπος Γέννησης:
Αριθμός Δελτίου
Ταυτότητας:
Τηλ:
Τόπος
Κατοικίας:
Οδός:
Αριθ:
ΤΚ:
Αρ. Τηλεομοιοτύπου
(Fax):
Δ/νση Ηλεκτρ.
Ταχυδρομείου
(Εmail):
Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις
της παρ. 6 του άρθρου 22 του Ν. 1599/1986, δηλώνω ότι:
Ως
υπεύθυνος
εγκατάστασης
του
διχτυοκηπίου
με
αριθμό
έγκρισης
μελέτης…………………………………..…..
α) κατασκεύασα το διχτυοκήπιο σύμφωνα με την ανωτέρω έγκριση μελέτης,
β) ότι στη συγκεκριμένη περιοχή που κατασκευάστηκε το διχτυοκήπιο δεν υπάρχει όριο ως
προς το μέγιστο ύψος διχτυοκηπίου, δεν απαιτείται άδεια από την αρχαιολογική ή δασική
υπηρεσία,
γ) η  συνολική έκταση διχτυοκηπίου είναι ίση με ………………..…τ.μ. και οι συντεταγμένες
κορυφών (κατά ΕΓΣΑ 87) τόσο της συνολικής έκτασης του γηπέδου, όσο και των
συντεταγμένων των κορυφών του κατασκευασμένου διχτυοκηπίου έχουν όπως αναγράφονται
στους παρακάτω πίνακες.
Συντεταγμένες κορυφών συνολικής έκτασης  αγροτεμαχίου
Α/Α
Συντεταγμένες   Χ
Συντεταγμένες   Y
Έκταση (τ.μ.)
ΥΠΟΔΕΙΓΜΑ 8
ΥΠΕΥΘΥΝΗ ΔΗΛΩΣΗ ΚΑΤΑΣΚΕΥΗΣ (άρθρο 8 ν. 1599/1986)
Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών
(άρθρο 8 παρ. 4 ν. 1599/1986)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1843/15.04.2025
Α/Α
Συντεταγμένες   Χ
Συντεταγμένες   Y
Έκταση (τ.μ.)
Ημερομηνία:
/
/ 20
Ο – Η Δηλ.
Σφραγίδα
Υπογραφή
(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.
(2) Αναγράφεται ολογράφως.
(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8
τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε
άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.»
13. Στο τέλος του παραρτήματος προστίθεται υπόδειγμα 9 ως εξής:
ΥΥΠ
ΠΟ
ΟΔΔΕΕΙΙΓΓΜ
ΜΑΑ  99
Πεδίο 1: Name
Όνομα
και
Επώνυμο
Ιδιοκτήτη
με
Ελληνικούς χαρακτήρες
Πεδίο 2: AFM
Αριθμός ΑΦΜ
Πεδίο 3: Region
Περιφέρεια
Πεδίο 4: County
Περιφερειακή Ενότητα
Πεδίο 5: Minicipality
Δήμος
Πεδίο 6: agrotemaxio
Αριθμός αγροτεμαχίου (π.χ. 1, 2,…)
Πεδίο 7: kaek
Αριθμός ΚΑΕΚ από κτηματολόγιο
Πεδίο 8: kt
Αρίθμηση
θερμοκηπίων
ή
θαλάμων
καλλιέργειας ή διχτυοκηπίων από ένα έως
τον αριθμό τους (π.χ. αν υπάρχουν n
θερμοκήπια μέσα σε ένα αγροτεμάχιο θα
είναι 1 , 2,…, n)
Συντεταγμένες κορυφών διχτυοκηπίου εντός του αγροτεμαχίου
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1843/15.04.2025
Πεδίο 9: ekt_agr
Η έκταση του αγροτεμαχίου σε στρέμματα
Πεδίο 10: emb_kt
Εμβαδόν κατασκευής σε τ.μ.
Πεδίο 11: etos_kt
Έτος κατασκευής (εκάστοτε κατασκευής)
Πεδίο 12: eidos_kt (π.χ. 1)
1.θερμοκήπιο
2. θάλαμος καλλιέργειας θερμοκηπιακού
τύπου
3. θερμοκήπιο καλλιέργειας φαρμακευτικής
κάνναβης
4. θάλαμος καλλιέργειας φαρμακευτικής
κάνναβης θερμοκηπιακού τύπου
5. Διχτυοκήπιο
Πεδίο 13: eidos_kal
Το είδος της καλλιέργειας:
1:άνθη
2: καλλωπιστικά φυτά και κηπευτικά
3: αρωματικά και φαρμακευτικά (εκτός
φαρμακευτικής κάνναβης)
4: τροπικά φυτά
5: σπορόφυτα
6: δενδρώδη και άλλες καλλιέργειες
7: φαρμακευτική κάνναβη
8: μανιτάρια
9: υδρόβιοι οργανισμοί
Πεδίο 14: type_BKM
1: αμφικλινές ή αμφικλινές
2: μονόρρικτο
3: αμφίρρικτο ή αμφικλινές υψηλής οροφής
4: αμφίρρικτο ή αμφικλινές διπλής οροφής
5: τοξωτό
6: τροποποιημένο τοξωτό
7: τροποποιημένο τοξωτό γοτθικού τύπου
8. Οποιοσδήποτε άλλος τύπος (για
φαρμακευτική κάνναβη)
Πεδίο 15: type_rep
aa: απλό αμφίρρικτο ή αμφικλινές
ab: απλό τοξωτό
ac: απλό τροποποιημένο τοξωτό
ma: πολλαπλό αμφίρρικτο ή αμφικλινές
mb: πολλαπλό τροποποιημένο τοξωτό
Πεδίο 16: type_str
A: Τύπου Α
M: Τύπου Μ
Πεδίο 17: mat_sc
a: εμποτισμένη ξυλεία
b: γαλβανισμένος χάλυβας
c: αλουμίνιο, κατάλληλης διατομής και
κατάλληλα ανοδιωμένο
d: άλλο υλικό ικανό να φέρει φορτίο
Πεδίο 18: cover_mat
g: γυαλί
pa: εύκαμπτο πλαστικό φύλλο
pb: στερεές πλάκες - σκληρό πλαστικό που
δεν διπλώνεται
d: δίχτυ ή αντιβροχική μεμβράνη
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1843/15.04.2025
Πεδίο 19: ins_mat
spp: σκληρές πλάκες πλαστικών
mdi: μη διαφανή υλικά και χρήση
υαλοβάμβακα ή πολυουρεθάνης ως
ενδιάμεσου υλικού ή άλλο μονωτικό υλικό
Πεδίο 20: diast_L_BKM (μ)
Μήκος ΒΚΜ σε μ.
Πεδίο 21: diast_W_BKM (μ)
Πλάτος σε μ.
Πεδίο 22: diast_Hr_BKM (μ)
Ύψος κορυφής σε μ.
Πεδίο 23: diast_Hs_BKM (μ)
Ύψος υδρορροής σε μ., όπου απαιτείται
Πεδίο 24: diast_S_BKM (°)
Κλίση οροφής (°), όπου απαιτείται
Πεδίο 25: Vent
n: φυσικός αερισμός
d: δυναμικός αερισμός
Άρθρο 2
Έναρξη ισχύος
Η παρούσα απόφαση ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 27 Μαρτίου 2025
Οι Υπουργοί
Υφυπουργός Εθνικής Οικονομίας
Υπουργός Αγροτικής Ανάπτυξης
Υφυπουργός Αγροτικής Ανάπτυξης
και Οικονομικών
και Τρόφιμων
και Τρόφιμων
ΑΘΑΝΑΣΙΟΣ ΠΕΤΡΑΛΙΑΣ
ΚΩΝΣΤΑΝΤΙΝΟΣ ΤΣΙΑΡΑΣ
ΔΙΟΝΥΣΙΟΣ ΣΤΑΜΕΝΙΤΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1843/15.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201843.pdf | Tokens: 16654]